Φραγκόκοτα με μανιτάρια
Γεμίζεται, ψήνεται, πρωταγωνιστεί σε πολλών λογιών γιορτινές συνταγές, αλλά και στα πιο απλά της, σβησμένη με κρασί και μαγειρεμένη με πολλών λογιών μανιτάρια, η φραγκόκοτα είναι εξαιρετικής νοστιμιάς.
1 φραγκόκοτα γύρω στα 1.200 γρ. (την παραγγέλνουμε εγκαίρως στον κρεοπώλη),  καθαρισμένη και κομμένη σε 8 κομμάτια, 1 ξερό κρεμμύδι, ψιλοκομμένο, 1 σκελίδα σκόρδο, σε λεπτές φέτες, 1. 500 γρ. φρέσκα μανιτάρια ανάμεικτα, χοντροκομμένα (λευκά, πλευρώτους, πορτομπέλο), 300 ml κόκκινο, ξηρό κρασί, 1 κλωνάρι σέλινο, ψιλοκομμένο, 1 κουτ. γλυκού θυμάρι ξερό, τριμμένο, 1 κουτ. γλυκού δεντρολίβανο ξερό, 50 γρ. βούτυρο αγελάδας, 80 ml ελαιόλαδο, ανθός αλατιού, φρεσκοτριμμένο πιπέρι
Για να ετοιμάσουμε την φραγκόκοτα με μανιτάρια πρώτα αλατοπιπερώνουμε τα κομμάτια της.Σε μια φαρδιά κατσαρόλα ζεσταίνουμε  το λάδι μαζί με το βούτυρο σε δυνατή φωτιά και σοτάρουμε τη φραγκόκοτα από όλες τις  πλευρές, ώστε να πάρει ωραίο χρυσαφί χρώμα.Τη βγάζουμε από την κατσαρόλα με τρυπητή κουτάλα και την αφήνουμε σε ένα σκεύος.Στο ίδιο λάδι σοτάρουμε το κρεμμύδι, το  σκόρδο, το σέλινο και τα μανιτάρια για 4-5 λεπτά, μέχρι να ροδίσουν.Προσθέτουμε τα μυρωδικά και αλατοπίπερο και ξαναβάζουμε  τη φραγκόκοτα στην κατσαρόλα.Ανακατεύουμε και ρίχνουμε το κρασί.Αφήνουμε 2 λεπτά  να εξατμιστεί το αλκοόλ, προσθέτουμε λίγο νερό (περίπου 200 ml) και σκεπάζουμε την κατσαρόλα.Αφήνουμε να πάρει μία βράση, χαμηλώνουμε τη φωτιά και σιγομαγειρεύουμε για περίπου 45 λεπτά, μέχρι να μαλακώσει το κρέας.
Κρασί,Μανιτάρια,Πουλερικά